|  |  |  |
| --- | --- | --- |
|  | **ORDENSREGLER:****Reglene gjelder når du er på skolen, på skoleveien og ellers når skolen har ansvar for arrangement og tiltak der du deltar.** | **KONSEKVENS DERSOM ORDENSREGEL BRYTES:****Hjemmel for reaksjoner er gitt i Opplæringsloven, forskriftene og kommunalt ordensreglement.**  |
|  1. | Du har lovfestet rett og plikt til å gå på skolen. Når du har vært fraværende, skal du levere skriftlig melding første dag du møter på skolen igjen. Foresatte må gi melding til skolen senest tredje fraværsdag. | Ugyldig fravær fører til anmerkning som blir vurdert når karakteren for orden og oppførsel fastsettes. Fravær regnes som ugyldig dersom melding ikke er vist innen tre, 3, skoledager etter fravær. |
|  2. | Du skal møte i rett tid til timene og ha med deg nødvendig utstyr. Du skal være forberedt, være punktlig med innleveringer, og vise gode vaner og arbeidsinnsats.  | Forseintkomming og glemming av utstyr, lekser og dårlig arbeidsinnsats – også skriftlig orden, blir vurdert når ordenskarakteren fastsettes. Ved forseintkomming til undervisning gjentatte ganger, kan det pålegges oppmøte på skolen ut over vanlig skoletid.  |
|  3.  | Du skal ikke mobbe eller trakassere medelever eller ansatte ved skolen. Dette omfatter også alle former for digital mobbing på nett, mobiltelefon eller lignende.Du har heller ikke lov til å legge ut på nett eller på annen måte bruke personopplysninger om andre uten samtykke fra vedkommende eller vedkommendes foresatte. Samtykke må gis av foresatte dersom vedkommende er under 15 år. Alle elever og ansatte ved skolen har rett til å bli behandlet likeverdig og med respekt uavhengig av bakgrunn, kjønn, livssyn, seksuell legning eller kulturell tilhørighet.  | Brudd på denne regelen medfører tilsnakk, melding hjem, inndragning av rettigheter, bortvisning i inntil 3 dager.Brudd på regelen gir oppførselsanmerkning som blir vurdert når oppførselskarakteren fastsettes.Ved svært alvorlige brudd kan du bli pålagt å gjennomføre en bekymringssamtale med politiet eller bli politianmeldt.Dette gjelder også for regel 4, 5, 6, 8 og 9.Det kan også bli aktuelt å gjennomføre tiltak i følge rutinene for § 9a i Opplæringsloven. |
|  4. | Det er lærernes oppgave å lede virksomheten i klassen. Elevene skal følge lærerens anvisninger og opplegg.Du skal rette deg etter det lærere og andre ansatte ved skolen sier, være høflig og vise god oppførsel både mot medelever og ansatte. Det betyr bl.a. at du ikke skal: -forstyrre undervisningen-fuske på prøver/tester-ha stygg språkbruk-spise og drikke i timene uten tillatelse-drive med voldsom lek, kaste stein, snø eller foreta deg noe som kan føre til skade på medelever eller andre, for eksempel leikeslåssing og snødøping.-ikke bryte skolens sikkerhetsregler. | Brudd på denne regelen medfører tilsnakk, melding hjem, inndragning av rettigheter, bortvisning i inntil 3 dager.Brudd på regelen gir oppførselsanmerkning som blir vurdert når oppførselskarakteren fastsettes. |
|  5. | Det er forbudt å ha med eller bruke:- rusmidler, snus eller tobakk - fyrverkeri, eksplosiver, kniv, laserpeker eller andre farlige gjenstander  | Brudd på denne regelen har samme konsekvenser som brudd på regel 4, samt midlertidig beslagleggelse av ulovlig utstyr. |
|  6. | Du skal holde god orden på arbeidsplassen og ikke forsøple skoleområdet ute/ inne, samt nærområdet til skolen. Du skal videre unngå skade på bygninger, inventar, utstyr, bøker og skolemateriell.  | Ved påføring av skade på bygninger eller utstyr, kan erstatningskrav bli framsatt, eller krav om oppretting av skaden.Erstatning vil bli krevd etter Lov nr 26 av 13.06.69 om skadeerstatning.Rot og uorden vurderes når karakteren i orden fastsettes. Skadeverk m.m. vurderes når oppførselskarakteren fastsettes.  |
|  7. | Mobiltelefon eller annet elektronisk utstyr skal være avslått og oppbevares i skoleveska i undervisningstiden dersom det ikke er gitt spesiell tillatelse til bruk.Det er totalforbud mot å bruke kamera-funksjon på enhver elektronisk gjenstand uten spesiell tillatelse. | Brudd på regelen fører til at mobiltelefon, personsøker, MP3, Ipod, kamera, PC med mer blir inndradd og må hentes på kontoret av eleven selv etter skoletidens slutt. Ved senere brudd på denne regelen, blir det melding hjem og en av de foresatte må hente beslaglagte gjenstander på skolen. Forseelser blir tatt med i vurderingen når oppførselskarakteren fastsettes. |
|  8. | Du får ikke sykle eller bruke motoriserte kjøretøy på skoleplana uten tillatelse. Det er ikke lov å bruke rollerblades, skateboard, sparkesykkel el.l. inne i bygningen, men du kan bruke dette utstyret på skoleplana. Da må du selv sørge for nødvendig sikkerhetsutstyr.Dersom elevene bruker moped, scooter, ATV eller lignende for å komme seg til/fra skolen, skjer det på foresattes ansvar. Elevene har ikke lov å bruke disse fremkomstmidlene i skoletida. Slike kjøretøy parkeres ved sykkelstativene, ikke på de oppmerkede parkeringsplassene. | Brudd på denne regelen har samme konsekvenser som brudd på regel 4. |
|  9. | I skoletiden inkl friminutt, midttime med mer er det ikke tillatt å gå på forbudt område. Når du forlater skoleområdet, må du vise hensyn overfor de som bor/arbeider i nærområdet og i forhold til trafikk. | Brudd på denne regelen har samme konsekvenser som brudd på regel 4. |
|  10. | Yttertøy tas av og henges på anvist plass når det er undervisning. Gjelder også lue/ hette og evt utesko. | Brudd på regelen medfører tilsnakk, evt. melding hjem. Forseelser blir tatt med i vurderingen når oppførselskarakteren fastsettes. |